Πολύωρη ταλαιπωρία για χιλιάδες οδηγούς στην Αθηνών Κορίνθου - αποκαθίσταται η κυκλοφορία | ΘΡΙΑΣΙΟ\nΤετάρτη, 18/05/2022 6:47 πμ\nΠολύωρη ταλαιπωρία για χιλιάδες οδηγούς στην Αθηνών Κορίνθου – αποκαθίσταται η κυκλοφορία\nΑπίστευτη ταλαιπωρία έζησαν όσοι οδηγοί βρέθηκαν να κινούνται στην εθνική οδό Αθηνών – Κορίνθου λίγο πριν τις 16:00 το απόγευμα.\nΜια ξαφνική νεροποντή που κράτησε αρκετή ώρα ήταν αρκετή για να κλείσει ο δρόμος και στα δύο ρεύματα στο ύψος του 29,5 χιλιομέτρου, εξαιτίας του χειμάρρου που κατέβασε λάσπες και πάρα πολλά φερτά υλικά.\nΣαν άμεσο αποτέλεσμα είχαμε να εγκλωβιστούν τα αυτοκίνητα που κινούνταν εκεί, δημιουργώντας μια ουρά ενός χιλιομέτρου.\nΛίγο αργότερα έκλεισαν και τα διόδια στην Ελευσίνα με τους οδηγούς που κατευθύνονταν προς Κόρινθο να αναγκάζονται σε αναστροφή.\nΤο «έμφραγμα» γρήγορα επεκτάθηκε προς Αθήνα με την ουρά των ακινητοπιοιημένων αυτοκινήτων να φτάνει μέχρι το Δαφνί και την Αστυνομία να εξτρέπει προς τη Αττική Οδό τόσο τα αυτοκίνητα που κινούνταν προς Κόρινθο όσο και αυτά που είχαν προορισμό την Αθήνα.\nΣτο μεταξύ όμως στην Αττική Οδό είχαμε και εκεί πρόβλημα αφού κλειστές ήταν οι έξοδοι προς Μάνδρα και Μαγούλα.\nΟι λάσπες και τα φερτά υλικά είχαν καλύψει το οδόστρωμα της εθνικής οδού σε πλάτος 50 μέτρων και οι προσπάθειες των συνεργείων ήταν καταρχήν να ανοίξουν τουλάχιστον τη ΛΕΑ ώστε να απεγκλωβίσουν τα αυτοκίνητα πους ήταν ακινητοποιημένα στο σημείο. Μετά από πολύωρες προσπάθειες τα κατάφεραν να ανοίξουν το δρόμο και έτσι σιγά-σιγά άρχισαν να απομακρύνονται τα αυτοκίνητα.\nΛίγο μετά τις 18:00 άνοιξαν και τα διόδια της Ελευσίνας και η κυκλοφορία προς Αθήνα αποκαταστάθηκε, με αυτήν προς Κόρινθο να γίνεται κανονικά αλλά με μεγαλύτερη δυσκολία.\nΛίγο μετά τις 18:30 κανονικά διεξάγονταν και η κυκλοφορία στην Αττική Οδό με εξαίρεση την έξοδο προς Μάνδρα που παρέμενε κλειστή αφού οι παρακείμενοι δρόμοι ήταν γεμάτοι από λάσπες, πέτρες και φερτά υλικά (κλαδιά, σκουπίδια κτλ).\nΕξαιτίας όλων των παραπάνω, η ταλαιπωρία των οδηγών ήταν απίστευτη με δεκάδες από αυτούς να καταγγέλουν την παντελή απουσία της Τροχαίας, που είχε σαν αποτέλεσμα να παρεμένουν ακινητοποιημένοι για ώρες στο δρομο.\nΔιόδια Ελευσίνας Εθνικη Οδος Αθηνών Κορίνθου\nΑνετράπη ασθενοφόρο που μετέφερε ασθενή στην Αθηνών-Κορίνθου\nΑδέσποτη σφαίρα «καρφώθηκε» σε παρμπρίζ ταξί στην Αθηνών – Κορίνθου\nΑυξημένη είναι η κίνηση από το Χαϊδάρι έως και τα Διυλιστήρια Ασπροπύργου


Υπηρεσίες - Go Shipping\nΦορτώσεις container από τον Πειραιά, την Θεσσαλονίκη, το Δυρράχιο, την Βάρνα, το Μπούργκας και τη Λεμεσό για όλο το κόσμο και αντιστρόφως. Ομαδοποιημένα φορτία από όλα τα βασικά λιμάνια των πέντε ηπείρων προς Πειραιά και Θεσσαλονίκη. Οι ανάγκες των εξαγωγέων, εισαγωγέων και εμπόρων μελετιούνται πολύ προσεκτικά και κατόπιν επιλέγεται η κατάλληλη ναυτιλιακή γραμμή που ταιριάζει ακριβώς στις ανάγκες τους. Προσφέρουμε τις πιο ανταγωνιστικές τιμές της αγοράς λόγω του μεγάλου όγκου των φορτίων μας. Ειδικευόμαστε σε ψυγεία, επικίνδυνα φορτία καθώς επίσης και φορτία ειδικών διαστάσεων.\nMε ένα μεγάλο αριθμό συνεργαζόμενων φορτηγών, εξυπηρετούμε όλες τις Ευρωπαϊκές χώρες συμπεριλαμβανομένων και των χωρών της Ανατολικής Ευρώπης. Επίσης, καλύπτουμε και την Κύπρο με ολόκληρα φορτηγά και ομαδοποιημένα φορτία. Προσφέρουμε διαθεσιμότητα φορτηγών με ανταγωνιστικές τιμές σε συνδυασμό με αξιόπιστο πρόγραμμα. Μεταφέρουμε εμπορεύματα σε ψυγεία, επικίνδυνα και ειδικά φορτία.\nΜέσω του αεροδρομίου της Αθήνας, της Θεσσαλονίκης, των Τιράνων , της Πρίστινας, της Σόφιας και της Λάρνακας προσφέρουμε αεροπορικές μεταφορές από/προς όλα τα αεροδρόμια του κόσμου εξυπηρετώντας τους πελάτες μας σε επείγοντα φορτία. Με την υποστήριξη του δικτύου των πρακτόρων μας , παραδίδουμε τα φορτία μέχρι την πόρτα του παραλήπτη. Εξυπηρετούμε τις ανάγκες των εισαγωγέων παραλαμβάνοντας το φορτίο από την αποθήκη του προμηθευτή τους από κάθε γωνιά του πλανήτη. Συνεργαζόμαστε με όλες τις διεθνείς αεροπορικές εταιρείες ,γι΄αυτό και μπορούμε να προσφέρουμε τις γρηγορότερες και τις πιο οικονομικές λύσεις στους πελάτες μας. Εάν έχετε έλλειψη εμπορεύματος και το χρειάζεστε άμεσα στην αποθήκη σας τότε έχουμε την λύση: Αεροπορική μεταφορά σε ανταγωνιστικές τιμές.\nΗ Go Shipping εκπροσωπεί ένα αξιόπιστο σύστημα μεταφοράς για τα 45άρια container με οδική και σιδηροδρομική μεταφορά μεταξύ Βόρειας Ευρώπης και Ελλάδας. Η στρατηγική τοποθεσία στο Βέλγιο χρησιμοποιείται σαν βάση της Βορείου Ευρώπης, απ’όπου υπάρχουν καθημερινές αναχωρήσεις προς Ιταλία. Από εκεί μεγάλος αριθμός φορτηγών διανέμει τα 45άρια container στην Ελλάδα. Από το Benelux στην Ελλάδα πόρτα –πόρτα το ταξίδι διαρκεί 7 ημέρες , έτσι ο συνδυασμός οδικής /σιδηροδρομικής μεταφοράς την κάνει πιο ανταγωνιστική σε σχέση με την θαλάσσια και οδική μεταφορά.\nΗ Go Shipping διαθέτει το δικό της service τμηματικών φορτίων ( LCL) από τα λιμάνια της Άπω Ανατολής προς την Ελλάδα και τις υπόλοιπες Βαλκανικές χώρες. Όλα τα λιμάνια της Άπω Ανατολής εξυπηρετούνται με εβδομαδιαίες αναχωρήσεις προς Πειραιά και Θεσσαλονίκη . Μέσω των ελληνικών λιμανιών , εξυπηρετούμε και τμηματικά φορτία προς Αλβανία, Κόσοβο, Βουλγαρία και Κύπρο. Δεν έχει σημασία εάν πρόκειται για ένα χαρτοκιβώτιο , μία παλέτα ή περισσότερες. Οι επαγγελματίες συνεργάτες μας στο λιμάνι φόρτωσης μπορούν να οργανώσουν την πλήρωση του φορτίου μέσα στο container. Το φορτίο θα φτάσει στον τελικό προορισμό στην ώρα του και με ασφάλεια. Δεν υπάρχει προορισμός που δεν μπορούμε να φτάσουμε. ''Πάμε παντού''.\nΚαλύπτουμε μεγάλο εύρος λιμανιών για εξυπηρέτηση των πλοίων στην Ανατολική Μεσόγειο και την Μαύρη Θάλασσα. Το δίκτυο των τοπικών πρακτόρων μας ικανοποιεί όλες τις ανάγκες των πλοιοκτητών και των ναυλωτών. Ειδικευμένοι και αξιόπιστοι συνεργάτες που ανταποκρίνονται σε κάθε απαίτηση κάθε πλοίου σε οποιοδήποτε λιμάνι. Αποτελεσματικές και γρήγορες εργασίες χωρίς απρόβλεπτα έξοδα είναι το κύριο μέλημα μας.\nΈχετε φορτίο χύμα και θέλετε να ναυλώσετε πλοίο? Ο προμηθευτής σας βρίσκεται σε κάποιο μικρό λιμάνι της Μέσης Ανατολής και θέλετε να μεταφέρετε το φορτίο στον προορισμό του? Ο παραλήπτης σας βρίσκεται στην Λατινική Αμερική? Προσπαθείτε να μειώσετε το κόστος του ναύλου για να γίνετε πιο ανταγωνιστικοί στην αγορά? Η Go Shipping είναι ο σωστός συνεργάτης για εσάς! Ενημερώστε μας για το λιμάνι φόρτωσης, εκφόρτωσης, το είδος του εμπορεύματος και το βάρος και εμείς θα βρούμε το κατάλληλο πλοίο για εσάς! Το πλοίο μπορεί να ναυλωθεί στις πιο ανταγωνιστικές τιμές της αγοράς και το φορτίο σας θα φτάσει στον προορισμό του με ασφάλεια.\n-Φορτία πόρτα πόρτα\n-Φορτία σε ψυγεία


Πετράκης: «Να έχουμε σταθερότητα»\nΚυριακή 20 Αυγούστου 2017 09:14\nΜε τον καλύτερο δυνατό τρόπο ξεκίνησε τη σεζόν ο ΠΑΣ Γιάννινα, ο οποίος άλωσε μία έδρα που δεν είχε πανηγυρίσει ποτέ μέχρι τώρα νίκη, αυτή του Αστέρα Τρίπολης. Τον υπέταξε με 2-1 και γεύτηκε τη χαρά των τριών βαθμών.\nΩστόσο, ο Γιάννης Πετράκης ξεκαθάρισε πως το θέμα είναι η ομάδα του να έχει σταθερότητα και να μη σταθεί σε ένα μεμονωμένο αποτέλεσμα. Ακόμη, συνεχάρη τους παίκτες του και εξέφρασε τον προβληματισμό του για το δεύτερο μέρος.\nΑναλυτικά: «Να ευχηθώ να έχουμε ένα καλό πρωτάθλημα, να φέρει τον κόσμο πίσω στα γήπεδα, να παιχτεί καλό ποδόσφαιρο και να είναι ανταγωνιστικό. Ήταν ένα πάρα πολύ καλό ξεκίνημα για μας. Θέλω να δώσω πολλά συγχαρητήρια στους παίκτες μου, γιατί απέναντι σε μια πάρα πολύ καλή ομάδα με ποιότητα και φιλοδοξία, καταφέραμε και πήραμε μια πολύ σημαντική νίκη για μας.\nΟ χρόνος είναι αυτός που αναδεικνύει και καταδεικνύει αν υπάρχει αξία κι εμείς δεν θέλουμε το παιχνίδι αυτό να είναι φωτοβολίδα. Πρέπει να έχουμε τη σταθερότητα και την υπευθυνότητα και τη διάρκεια που πρέπει, σε βάθος. Σπουδαία νίκη, αλλά να έχουμε και ανάλογη συνέχεια.\nΓια το παιχνίδι, πιστεύω ότι στο α’ ημίχρονο ήμασταν πάρα πολύ καλοί. Καταφέραμε και προηγηθήκαμε στην πρώτη φάση που κάναμε. Μας έδωσε ψυχολογικό πλεονέκτημα. Και αμυντικά και επιθετικά λειτουργήσαμε πολύ καλά ως ομάδα. Για την εικόνα και την προσπάθεια του α’ μέρους είμαι πολύ ευχαριστημένος.\nΤο β’ ημίχρονο νομίζω ότι ανήκει στον Αστέρα. Εμείς βρεθήκαμε σε παθητικό ρόλο. Η προσπάθεια ήταν πάλι μεγάλη, αλλά δεν είχαμε την ανάλογη εικόνα. Για οτιδήποτε δημιουργείται υπάρχει μία αιτία, αλλά δεν θέλω να κάνω ανάλυση. Θα πρέπει να μάθουμε τι δεν πήγε καλά και να το διορθώσουμε. Ξέρουμε τι δεν πήγε καλά, αλλά δεν μπορούμε να το πούμε. Πρέπει να έχουμε περισσότερη σταθερότητα σε καινούργια προβλήματα που μπορεί να μας βάλει ο αντίπαλος. Καλή συνέχεια στον Αστέρα και συνεχίζουμε».\nΓια την εικόνα του δευτέρου ημιχρόνου: «Να ξέρετε ότι δεν παίζουμε εμείς μπάλα, παίζουν οι παίκτες. Οι οδηγίες κου δεν άλλαξαν μεταξύ των δύο ημιχρόνων, αλλά δεν παίζουμε μόνοι μας. Ο κάθε παίκτης έχει μυαλό και ψυχή και επηρεάζεται. Δεχτήκαμε γκολ στο 47’, ο Αστέρας ήθελε πολύ να αλλάξει την κατάσταση, μας επηρέασε πάρα πολύ και ο τραυματισμός του Κόντε, γιατί δεν είχαμε έτοιμο 2ο κυνηγό για να βάλουμε. Η μπάλα δεν έμεινε καθόλου στα πόδια μας, πήγαμε σε δεύτερο ρόλο κι αυτό ανάδειξε την ομάδα του Αστέρα. Το ότι δεν έμεινε η μπάλα στα πόδια μας, το ότι τραυματίστηκε ένας πολύ σπουδαίος παίκτης μας, που δεν είχαμε έτοιμο παίκτη να τον αντικαταστήσουμε, συν το ένστικτο της αυτοσυντήρησης, έπαιξαν ρόλο. Όταν είσαι 1-2 μπροστά στο σκορ διαμορφώνεται μια ψυχολογία και μία στάση, που την είδατε κι εσείς. Όμως η προσπάθεια ήταν πολύ μεγάλη».


Μητροπολίτης Γαλλίας: ''Η ειρηνική συνύπαρξη δεν απαιτεί κοινή πίστη'' - ΕΚΚΛΗΣΙΑ ONLINE\nΠέμπτη, 21 Ιανουαρίου 2021 12:39\nΑρχική » ΝΕΑ » Μητροπολίτης Γαλλίας: ”Η ειρηνική συνύπαρξη δεν απαιτεί κοινή πίστη”\nΑυτό είναι δέσμευσή μας προς όλους τους πιστούς και κάθε άνθρωπο καλής θελήσεως. Η συνάντηση και η επικοινωνία με τον συνάνθρωπο είναι απαραίτητη για την καταπολέμηση των διακρίσεων και των προκαταλήψεων.\nΗ ειρηνική συνύπαρξη δεν απαιτεί κοινή πίστη. Η Γαλλία μας προσφέρει πολλές ευκαιρίες για συναντήσεις και διάλογο τόσο με άλλους Χριστιανούς όσο και με εκπροσώπους άλλων θρησκειών, συμπεριλαμβανομένου του Ισλάμ.\nΌπως αναφέρεται στο Μήνυμα της Αγίας και Μεγάλης Συνόδου του 2016: «Τό λάδι τοῦ θρησκευτικοῦ βιώματος πρέπει νά χρησιμοποιεῖται γιά νά ἐπουλώνει πληγές καί ὄχι γιά νά ἀναζωπυρώνει τή φωτιά τῶν πολεμικῶν συρράξεων».\nΟσίες Ξένη και οι δύο θεραπαινίδες της-Εορτή στις 24 Ιανουαρίου"- Πάτερ μου, του λέει ο γιατρός, εκείνο το κόκκαλο το έχεις;"\nΤρισάγιο στον μακαριστό Καμπάλας από τον Επίσκοπο Γκούλου Σίλβεστρο\nΤρισάγιο τελέσθηκε για τον μακαριστό Μητροπολίτη Καμπάλας κυρό Ιωνά, στο τέλος της χθεσινής Θείας Λειτουργίας (Προ της Υψώσεως του Τιμίου Σταυρού), προεξάρχοντος του Θεοφιλεστάτου Επισκόπου Γκούλου κ. Σιλβέστρου.\nΈνας τυφλός δικηγόρος στους συνεργάτες του Σεβασμιωτάτου\nΓιαγιά τι είναι το Τριώδιο;\nΤριώδιο: Η Ελπίδα και ο Γιώργος, είναι απ’ τα παιδιά που έχουν την ευλογία στην οικογένειά τους, να ζει πολύ κοντά, η γιαγιά Σοφία.


Πολιτική :: Φύλλο 996 :: Κόντρα\nΤρίτη 04 Αυγούστου 2020 | 16:26\nΑν έχουν μια διαφορά οι τελευταίες μεταγραφές του ΣΥΡΙΖΑ από το ΠΑΣΟΚ (Μωραΐτης-Τόλκας) σε σχέση με προηγούμενες (Κουρουμπλής, Τζάκρη, Μπόλαρης, Ξενογιαννακοπούλου, Κατσέλη και σία) είναι πως οι τελευταίοι ξεκίνησαν ως μνημονιακοί (επί Γιωργάκη), αλλά κάποια στιγμή το έπαιξαν αντιμνημονιακοί και έφυγαν από το ΠΑΣΟΚ είτε ως εν ενεργεία βουλευτές είτε ως στελέχη εκτός Βουλής.\nΟ Πολάκης πήρε από την Αttica Bank (την επονομαζόμενη από την αντιπολίτευση «τράπεζα ΣΥΡΙΖΑ») δύο καταναλωτικά δάνεια συνολικού ύψους 100.000 ευρώ, βάζοντας υποθήκη το σπίτι του στα Σφακιά, το οποίο είναι ήδη υποθηκευμένο για στεγαστικό δάνειο 300.000 ευρώ που πήρε για να το χτίσει.\nΓΑΠ: Διάψευση μ' ένα «παράθυρο» νααα…\nΗ πρώτη αντίδραση ενός «υποψιασμένου» πολίτη στη δήλωση Γιωργάκη, με την οποία (υποτίθεται ότι) διαψεύδει τις επαφές του με τον ΣΥΡΙΖΑ, είναι «και ποιος τον πιστεύει;». Μια προσεκτική ανάγνωση της δήλωσης επιβεβαιώνει αυτή την πρώτη αυθόρμητη αντίδραση, καθώς ο ΓΑΠ (που κάθε άλλο παρά στερείται πολιτικής εμπειρίας) αφήνει ορθάνοιχτο το παράθυρο για τις μελλοντικές του κινήσεις.\nΟ ευρωβουλευτής της ΝΔ Γ. Κύρτσος δεν είναι πρωτάρης. Χρόνια στο κουρμπέτι, ξέρει πως παίζεται το παιχνίδι. Και αποφεύγει να πει «χοντράδες» που μπορεί να τον εκθέσουν στο περιβάλλον των Βρυξελλών, όπου μάλλον θέλει να επιστρέψει. Ούτε θέλει να κάνει προβλέψεις που μετά από μερικές μέρες θα διαψευστούν, όπως κάνουν π.\nΣυγχαρητήρια στα τσιράκια\nΑργησε μερικές μέρες, αλλά τελικά η γραφειοκρατία του Λευκού Οίκου έγραψε συγχαρητήριες επιστολές του Τραμπ προς τους Τσίπρα και Ζάεφ και τον έβαλε να τις υπογράψει. Για ν' αρχίσει στη χώρα μας το πανηγύρι των αμερικανόδουλων. ♦ Κούλης και Φώφη μουγκάθηκαν. Δεν είναι τώρα καιρός να τα βάζουμε με την πέραν του ατλαντικού υπερδύναμη, μόνο και μόνο για να κάνουμε αντιπολίτευση στον Τσίπρα.\nΜε τη συμπεριφορά της μετά τις φονικές καταστροφές στη Μάνδρα και σε Μάτι-Νέο Βουτζά κέρδισε το προσωνύμιο Γαϊδούρου. Με την προεκλογική της εκστρατεία, που βρίσκεται στο φόρτε της, κερδίζει το χαρακτηρισμό Μαυρογιαλούρου. Πότε πάει στο Τουρκολίμανο και ανακοινώνει έργα ανάπλασης του παραλιακού μετώπ\nΤρίτος και καταϊδρωμένος\nΥπάρχει, βέβαια, και ο Σγουρός. Ο οποίος λειτουργεί υπό το κράτος πανικού, όπως δείχνουν οι κινήσεις του. Σε βαθμό που να κατηγορεί τους Δούρου και Πατούλη ότι είναι κομματικοί υποψήφιοι, την ίδια στιγμή που ο ίδιος έχει ζητήσει και έχει πάρει χρίσμα από το ΠΑΣΟΚ/ΚΙΝΑΛ.\n«Ασθενής» δήλωσε και πάλι ο Φλαούνας!\nΣτις 20 Φλεβάρη είχε οριστεί να γίνει στο Α’ Πενταμελές Εφετείο Κακουργημάτων η δίκη του πρώην δημόσιου υπάλληλου-«μαϊμού» και πρώην καναλάρχη της Μεσσηνίας, Φλαούνα, μετά την αναίρεση που έκανε δεκτή ο Αρειος Πάγος, σβήνοντας την προκλητική απόφαση που τον αθώωσε σε δεύτερο βαθμό.\nΟ Κουρουμπλής είχε κάθε λόγο να «γκρινιάξει» με τη μεταγραφή και την υπουργοποίηση των Μωραΐτη-Τόλκα. Ο ίδιος έχει βρεθεί εκτός κυβέρνησης και πρέπει να θυμίζει συνέχεια την παρουσία του, να θυμίζει ότι είναι «παλιός» και δε θ' αφήσει να τον υπερσκελίσουν διάφοροι «λιμοκοντόροι» που έρχονται στον ΣΥΡΙΖΑ τούτη την περίοδο, χωρίς ο ίδιος να γνωρίζει τίποτα, με τα μεταγραφικά παζάρια να διεξάγονται από άλλους.\nΝέα επεισόδια στο δυσώδη πόλεμο της πολιτικής, οικονομικής και δικαστικής διαπλοκής\nΕδώ και κάποιες ημέρες η Τράπεζα [Αττικής] βρίσκεται για μια ακόμη φορά στο επίκεντρο της δημοσιότητας με αρνητικό τρόπο. Αρχικά, με τη δημοσιοποίηση της άσκησης ποινικών διώξεων σε διοικητικά στελέχη, αλλά και σε εργαζόμενους, για δανειοδοτήσεις της περιόδου 2011-15 και στη συνέχεια, εν είδει ρελάνς, με τις αποκαλύψεις (εντός ή εκτός εισαγωγικών) για χορήγηση καταναλωτικού δανείου σε εν ενεργεία υπουργό.\nΟ Ερντογάν εξέθεσε και πάλι τον Τσίπρα, αποκαλύπτοντας τμήμα της συζήτησης που είχαν πρόσφατα στην Αγκυρα, για την οποία ο Τσίπρας και οι επαγγελματίες προπαγανδιστές του Μαξίμου δεν είπαν κουβέντα. «Στον κύριο Τσίπρα δήλωσα: ζητάτε από εμάς τη Θεολογική Σχολή της Χάλκης.\nΤσακίστηκε στο τρέξιμο\nΤι στην ευχή, να μην πάρει και ο Παππάς λίγη δόξα από τη λύση του «Μακεδονικού»; Τον έχουν που τον έχουν «στην απέξω» ο άλλοτε κολλητός του Τσίπρας και η ανανεωμένη παρέα του Μαξίμου (μόνο ο Φλαμπουράρης έμεινε αμετακίνητος), είπε κι αυτός να γίνει ο πρώτος υπουργός που υπογράφει συμφωνία με τη Βόρεια Μακεδονία.\nΔημοσκόπηση από το Ευρωκοινοβούλιο\nΗ δημοσκόπηση έγινε από το Ευρωκοινοβούλιο, οπότε μπορεί να πει κανείς ότι δεν είναι στημένη (κρατώντας, φυσικά, τις αποστάσεις που πρέπει). Από την άλλη, επειδή η δημοσκόπηση έγινε και στις 27 χώρες της ΕΕ, δεν ξέρουμε σε ποια εταιρία ανατέθηκε στην Ελλάδα και τι «δεσμεύσεις» έχει αυτή η εταιρία.\nΣτο στοιχείο τους\nΣε αντίθεση με τη Δούρου, ο Πατούλης δεν έχει λεφτά να μοιράσει, μόνο υποσχέσεις. Πήρε λοιπόν την Πατούλαινα και πήγαν στο virtual μπουζουξίδικο του Παπαδόπουλου, όπου… λικνίστηκαν με τον τρόπο που μόνο αυτοί ξέρουν (και με την ανάλογη αμφίεση, κυρίως από πλευράς Πατούλαινας).\n«Το ΚΙΝΑΛ θα δυσκολευτεί ακόμη και στην κοινοβουλευτική του εκπροσώπηση. Είναι η πολιτική μου εκτίμηση ότι θα δυσκολευτεί να μπει στη Βουλή». Το είπε ο παρακοιμώμενος του Μαξίμου και image maker του Τσίπρα, υπουργός Επικρατείας Χριστόφορος Βερναρδάκης, σε πρόσφατη ραδιοφωνική του εμφάνιση.


Κλείνουν χιλιάδες περίπτερα - Νέα Κρήτη\nΚλείνουν χιλιάδες περίπτερα\nΛουκέτο έβαλαν χιλιάδες περίπτερα τους τελευταίους οκτώ μήνες σε όλη την Ελλάδα εξαιτίας της φοροκαταιγίδας στα τσιγάρα. Στο συμπέρασμα αυτό καταλήγει επίσημη έρευνα του υπουργείου Οικονομικών, η οποία προέκυψε από την επεξεργασία των αιτήσεων διακοπής δραστηριότητας που κατατέθηκαν στις εφορίες. Δηλαδή το 6,6% από το σύνολο των περιπτέρων κατέβασε ρολά και οι μικροεπαγγελματίες υποχρεώθηκαν να σταματήσουν τη δραστηριότητα εξαιτίας των νέων φόρων στα τσιγάρα, που είχε ως συνέπεια τη μείωση των κερδών τους.\nΣύμφωνα με την Ομοσπονδία Επαγγελματιών Ενοικιαστών Περιπτέρων και Καπνοπωλών Ελλάδος, ο συνολικός αριθμός των περιπτέρων έφθανε τις 15.000 στα τέλη του 2009.\nΗ Ομοσπονδία εκτιμά ότι, αν δεν υπάρξει αλλαγή προς το θετικότερο της φορολογίας των τσιγάρων, δεν αποκλείει το ενδεχόμενο την άνοιξη του 2011 να έχει βάλει λουκέτο το 30% των περιπτέρων, που αντιστοιχεί σε 4.000.\nΟ πρόεδρος της Ομοσπονδίας κ. Γιάννης Πλακόπουλος υποστηρίζει ότι η πολιτική ηγεσία του υπουργείου πρέπει να αλλάξει άρδην το φορολογικό καθεστώς στα τσιγάρα αν θέλει να εισπράττει έσοδα, διότι σε άλλη περίπτωση θα υποχρεωθεί να τα αναζητήσει από άλλες πηγές. Αξίζει να σημειωθεί ότι ο φόρος στα καπνικά προϊόντα είναι από τους πιο αποδοτικούς και συγκρίνεται με αυτόν των καυσίμων.\nΟι καπνιστές, εξάλλου, είναι οι καλύτεροι «αιμοδότες» του φορολογικού μηχανισμού. Ο υφυπουργός Οικονομικών πρόσφατα προανήγγειλε αλλαγή των φόρων στα τσιγάρα, καθώς οι απανωτές αυξήσεις που έγιναν μέχρι τώρα δεν πέτυχαν το στόχο τους. Οι αρμόδιες επιτροπές του υπουργείου Οικονομικών επεξεργάζονται τα νέα δεδομένα και θα καταθέσουν τις προτάσεις τους.


Πέθανε ο Ντέμης Ρούσσος - KefaloniaToday.com\nΕΙΣΤΕ ΕΔΩ: Home / Κοινωνικα / Πεθανε ο Ντεμης Ρουσσος\n26 Ιανουαρίου, 2015 1:25 μμ\nΠέθανε σύμφωνα με πληροφορίες ο Ντέμης Ρούσσος, σε ηλικία 69 ετών. Άγνωστες παραμένουν ακόμη οι αιτίες του θανάτου του.\nΟ Ντέμης Ρούσσος, γνωστός τραγουδιστής σε Ελλάδα και εξωτερικό, γεννήθηκε στις 15 Ιουνίου του 1946 στην Αλεξάνδρεια της Αιγύπτου. Με τις αναταραχές του Σουέζ, επέστρεψαν με την οικογένειά του στην Ελλάδα.\nFiled Under: Κοινωνικα Tagged With: θανατος, Ντεμης Ρουσσος


Εξέλιξη παραγγελίας και αποστολών PS5 - Σελίδα 420 - Console Games - Insomnia.gr\nΣελίδα 420 από 729\n44 λεπτά πριν, Cariolanoc είπε\nξεχάστε τα digital παιδιά υπάρχει παγκόσμια έλλειψη, πάρτε disk οπου βρειτε\nΦίλε μου η αγορά δε θα με οδηγήσει να πάρω αυτό που θέλει. Θα πάρω αυτό που θέλω οπότε έρθει. Μέχρι τότε Ps4 Pro είμαι μια χαρά. Δε χάθηκε ο κόσμος.\nΚαλησπέρα σε όλους. Μου κανει εντύπωση που διαβάζω σε κάποιους, που εχουν παραγγελία PS5 Οκτώβριο, οτι τους παιρνουν τηλεφωνο και οτι μαλλον θα παραλάβουν συντομα. Εχω πληρωμένη παραγγελια απο 23 Σεπτεμβρίου απο Public και ουτε φωνη ουτε ακροαση, και στο τηλεφωνο "δεν ξερουμε τιποτα". Μου ειχαν πει μαλιστα οτι εχουν εξυπηρετησει προπαραγγελίες μονο μεχρι 20 Σεπτεμβρίου σε επικοινωνία που ειχαμε με mail. Υπάρχει κάποιος που παρελαβε disk κονσόλα από Public με παραγγελία μετά τις 23/9, η που τον πηραν τηλ για να παραλάβει;\nΕγώ πάντως σε αυτό το ρεπορτάζ του enternity θα έβαζα "ζήσε Μάη μου να φας τριφύλλι" 🙄\nΣτις 15/1/2021 στις 10:18 ΠΜ, Dranthapo είπε\nΕγώ 17/9 16:29 digital. Αναμονή διαθεσιμότητας\n3 ώρες πριν, achemson2003 είπε\nΦίλε μου καλησπέρα.Εγώ μετά από δικό μου τηλεφωνημα αρχες τις εβδομαδας που περασε με ενημερωσε μια κοπελα(εχω συγκρατησει και το ονομα της)οτι η παραγγελια μου ηταν ετοιμη προς αποστολη και οτι θα παραλαμβανα την εβδομαδα που περασε.Σε απαντηση μου οτι η παραγγελια μου γραφει ακομα εκτεταμενη αναζητηση με παροτρυνε να το παρακολουθω και πως θα αλλαξει η κατασταση της παραγγελιας μου.Τελικα δεν παρελαβα ποτε,και ουτε να σου πω την αληθεια περιμενα να παραλαβω επειδη ακριβως ξερω οτι δεν εχουν παραλαβει καποιοι Σεπτεμβριου ακομα.Το συμπερασμα ειναι οτι λενε οτι θελουν στον κανενα.\nΕπεξ/σία 16 Ιανουαρίου από spiros1993540\nκωτσοβολος σήμερα ,,,,\nΠληρωμένο από 20-10 disk))) λοιπόν μου είπε να ξανακαλεσω από Τετάρτη -Πέμπτη ξανά , δεν ξέρει ποτέ θα παραλάβει ακριβώς, στην ερώτηση θα με καλύψουμε εμένα... η απάντηση ήταν αν καλυφθούν οι προπαραγγελίες.\nευθύνεται η sony.....\nΑ καλά αυτοί δεν ξέρουν ούτε καν πότε ήταν οι προπαραγγελίες. Πραγματικά είτε ρωτήσετε μια καφετζού πότε θα παραλάβουμε είτε τους υπαλληλους του Κωτσοβολου ίδια εγκυρότητα θα έχουν οι απαντήσεις.\nΕγώ διαβάζω και την συζήτηση για ps5 στο Σκρουτζ και είναι ένας που επιμένει πως παρέλαβε χθες από κοτσωβολο με παραγγελία 14-10 disk. Δεν τον πιστεύει κανείς αλλά επιμένει, παραθέτω και το link.\nΙσχύει αυτό που άκουσα πως κάποια καταστήματα δώσανε επιλογή σε όσους είχαν παραγγείλει digital να το αλλάξουν σε standard γιατί γνωρίζανε για τη σοβαρή έλλειψη που υπάρχει ? Τώρα ουσιαστικά το από 17/9 digital Κωτσόβολος το δικό μου δε παίζει να εξυπηρετηθεί. Μπορώ να κάνω προπαραγγελια άλλου? Η ελπίδα ήταν πως αφού περιμένω από 17/9 κάτι θα γίνει αλλά έτσι όπως το βλέπω θα πάρω κονσόλα Απρίλιο. Είναι τραγικό και πολύ άδικο γιατί όσοι είχαν κονε πήρανε χωρίς πρόβλημα και εμείς οι βλάκες αναμονή.\n17 λεπτά πριν, Dranthapo είπε\nτο πλαισιο το εκανε, αυτη την εβδομαδα λογικα θα ανοιξουν παραγγελιες παρε απο αλλου φιλε μου να ξεμπερδεψεις\nΚάτι σχετικό με το θέμα με αφορμή το σχόλιο του φίλου απο πάνω που θέλω καιρό να το αναφέρω : Όσοι μπαίνουμε εδώ, αλλά και απο skroutz κλπ. έχουμε μια εικόνα σχετικά με το πως διαχειρίστηκαν τα εκάστοτε καταστήματα την όλη υπόθεση. Πολλοί απο εσάς το βιώνουν στο πετσί τους αναμένοντας εδώ και αρκετούς μήνες κάτι που έχουν παραγγείλει απο Σεπτέμβρη. Το πόσο δίκιο έχετε δεν χρειάζεται φυσικά καν να το πω εγώ ή να σχολιασθεί περαιτέρω. Όμως παιδιά, μια θερμή παράκληση σε όλους όσους σκέφτονται να ακυρώσουν και να αγοράσουν απο αλλού όταν με το καλό ανοίξουν - αν ανοίξουν - οι παραγγελίες πάλι. Διαλέξτε ένα κατάστημα που να το εμπιστεύεστε 100% ή που να μάθατε απο εδώ - ή απο αλλού - ότι δεν πουλάει φούμαρα ούτε κορόϊδεψε τους πελάτες του και κάντε ΜΙΑ παραγγελία απο εκεί. Όχι 2-3 απο διαφορετικά σημεία και όποιος προλάβει, είναι κρίμα να δημιουργούμε απο μόνοι μας επιπλέον πρόβλημα με εικονική ζήτηση που θα αφήσει απ'έξω κάποιον που μπορεί να μην έχει καταχωρήσει ακόμα καν παραγγελία ανεξάρτητα το πότε θα παραλάβει. Αυτά τα λέω με ορίζοντα τα τέλη του μήνα σε δυο βδομάδες που έχω πάρει confirmation ότι θα ανοίξουν οι παραγγελίες για τις επόμενες παραλαβές. Με όλη την αγάπη και τον σεβασμό σας το λέω, γιατί θέλω να πιστεύω ότι απευθύνομαι σε παιδιά που δεν είναι παρτάλια, και δεν θα καταδέχονταν ποτέ να κάνουν ή να σιγοντάρουν το scalping.\nΕπεξ/σία 17 Ιανουαρίου από Maximus Decimus\n9 λεπτά πριν, Maximus Decimus είπε\nΦίλε μου παραγγελίες πιστεύω μονο το Πλαισιο θα ανοιξει. Ο Κωτσοβολος δεν σταματησε ποτέ να παίρνει. Το Public και τα ΜΜ παλεύουν να εξυπηρετησουν προπαραγγελιες και αυτοι και δεν ξερω αν θα παρουν τοσα κομματια ωστε να ανοιξουν νεες παραγγελιες (χλωμότατο το κοβω)\nΤώρα αν ανοίξουν τπτ μικρομάγαζα τυπου SONY Center- e-experts-MrConstantine κτλπ θα είναι για ελάχιστα κομμάτια (20-40) σε φάση όποιος πρόλαβε τον κύριο είδε.\n1 λεπτό πριν, Backpacker είπε\nΌταν λέω θα ανοίξουν, για να μην παρεξηγηθώ, μιλάω με ορίζοντα την μεθεπόμενη παραλαβή, όχι αυτήν η οποία θα διατεθεί κατ'αποκλειστικότητα στις ήδη υπάρχουσες προπαραγγελίες. Για αυτήν - την μεθεπόμενη δηλαδή - γνωρίζω ήδη ότι θα δεχτούν παραγγελίες (πρακτικά 'προπαραγγελίες') απο τέλη του μήνα, και όχι μόνο απ'το Πλαίσιο. Το πότε θα εξυπηρετηθούν αυτές, είναι άγνωστο και θα εξαρτηθεί απο τα κομμάτια και την επιμέρους διαχείριση απο κάθε κατάστημα ξεχωριστά, αλλά μιλάμε πιθανότατα για μέσα με τέλη Μάρτιου όπου και θα έχουν μεσολαβήσει ήδη δύο παρτίδες.


ΦΟΙΤΗΤΡΙΑΣ Αρχεία - STILIDANEWS.GR\nΔολοφονία φοιτήτριας στη Ρόδο – Ομολόγησαν οι δυο δολοφόνοι\nΔημοσιεύθηκε από stilidanewsστις 4 Δεκεμβρίου 2018 στο Ειδήσεις 0 σχόλια\nΈνας Έλληνας και ένας Αλβανός που έπεφταν σε αντιφάσεις ομολόγησαν τελικά την πράξη τους – Οι δυο δολοφόνοι εντοπίστηκαν σε υλικό από κάμερες να κινούνται με την άτυχη φοιτήτρια στη Ρόδο λίγο πριν την εξαφάνισή της – Η μοιραία διαδρομή και τα ίχνη DNA σε ένα σπίτι όπου πήγε η άτυχη Ελένη οδήγησαν στη διαλεύκανση της υπόθεσης.\nΟι δυο βασικοί ύποπτοι, ένας Έλληνας και ένας Αλβανός είναι οι δολοφόνοι της άτυχης φοιτήτριας στη Ρόδο. Ομολόγησαν ότι είναι εκείνοι που σκότωσαν την Ελένη Τοπαλούδη. Συνέχεια ανάγνωσης “Δολοφονία φοιτήτριας στη Ρόδο – Ομολόγησαν οι δυο δολοφόνοι” →\nΔΗΜΗΤΡΗΣ Κ. ΚΑΡΑΘΕΟΔΩΡΟΥ: ΤΟ ΧΡΟΝΙΚΟ ΤΟΥ ΓΥΜΝΑΣΙΟΥ ΣΤΥΛΙΔΑΣ ΕΞΗΝΤΑ ΧΡΟΝΙΑ ΑΠΟ ΤΗΝ ΙΔΡΥΣΗ ΤΟΥ ( 1958-2018 ) 2 views


Επεισόδια στην Ιερισσό Χαλκιδικής – The Panhellenic Post\nΟπως δήλωσε στο Newsit η κυρία Λένα Παναγιωτοπούλου, μητέρα μαθητριας που λιποθύμησε απο τα χημικά στο σχολείο της Ιερισσού “μπροστά στο αστυνομικό τμήμα Ιερισσού είναι το σχολείο της Ιερισσού, έχουν κατεβεί 10 κλούβες των ΜΑΤ, είμασταν μαζεμένοι απο τα χωριά Νέα Ρόδο, Ιερισσού και Ουρανούπολης, μας έριξαν χημικά ασύστολα.\nΛιποθυμούσε ο κόσμος και ηλικιωμένες γυναίκες έπεφταν στο δρόμο. Τα χημικά μπηκαν και μέσα στο σχολείο, λιποθύμησαν παιδιά και το δικό μου συγκεκριμένα, ενα κορίτσι 13 χρονών που έχει σοβαρό πρόβλημα υγείας γιατί έχει ασθμα. Μπήκαν οι γιατροί και τους έδωσαν τις πρώτες βοήθειες.Επικρατεί μια εμπόλεμη κατάσταση. Εχει κατεβεί ένας ολόκληρος στρατός εδώ”. Ακούστε τη δήλωσή στο NewsIt…\nΤιμητική διάκριση του ΟΗΕ σε ομογενή μουσικό από τη Μελβούρνη


Τροφές που περιέχουν μαγνήσιο: αυτές είναι οι κορυφαίες 10 ενάντια στις μυϊκές κράμπες | Amibio-Project.eu\nΤο μαγνήσιο είναι ένα πραγματικό ισχύος ορυκτών. Αυτό εξασφαλίζει όχι μόνο τα ισχυρά κόκκαλα και τα δόντια, αλλά είναι επίσης απαραίτητη για τους μυς μας. Εδώ είναι η κορυφή 10 είναι τα τρόφιμα που περιέχει μαγνήσιο.\nΤο μαγνήσιο είναι ένα από τα πιο σημαντικά μέταλλα. Ανταποκρίνεται στο σώμα μια σειρά από σημαντικές λειτουργίες. Είναι υπεύθυνη όχι μόνο για τις γραμμές διέγερση του νευρικού συστήματος και για τη μυϊκή εργασία. Επιπλέον, αυτό είναι αναγκαίο για το σχηματισμό των οστών και το μεταβολισμό της ενέργειας και είναι ένα συνένζυμο για όλους τους 300 ένζυμα. Τρώμε πολύ λίγο τροφές που περιέχει μαγνήσιο, το σώμα τείνει να πόδι κράμπες, νευρικότητα, ανησυχία, έλλειψη συγκέντρωσης, ημικρανίας ή καρδιακές αρρυθμίες.\nΗ Γερμανική Εταιρεία Διατροφής συνιστά ένα ενήλικο θηλυκό από 25 χρόνια ανά ημέρα περίπου 300 mg μαγνησίου έχει προγραμματιστεί να ξεκινήσει με την τροφή. Στους άνδρες, η τιμή είναι ελαφρώς υψηλότερο, στα 350 mg. Τα καλύτερα έργα με την παροχή τροφίμων που περιέχει μαγνήσιο, λόγω του ότι το σώμα μπορεί να απορροφήσει το ορυκτό καλύτερο.\nΣε αυτά τα τρόφιμα με υψηλή περιεκτικότητα σε μαγνήσιο περιέχεται\nΤο μαγνήσιο είναι, για παράδειγμα, σε φυτικά τρόφιμα πριν από πριν ως ολόκληρους κόκκους, ξηρούς καρπούς ή σπόρους. Και το εμφιαλωμένο νερό είναι μία από τις καλύτερες πηγές μαγνησίου. Ωστόσο, λαχανικά, φρούτα, γαλακτοκομικά προϊόντα, κρέας και ψάρια περιέχουν μόνο μικρές ποσότητες μαγνησίου.\nΤα καλά νέα: Κατά κανόνα, είμαστε καλά παρέχονται με μαγνήσιο. Από τον ορυκτό αλλά εκκρίνεται από τον ιδρώτα, οι αθλητές μπορούν να έχουν σύντομα μια ανεπάρκεια. Για να ληφθεί ακριβώς όπως οι άνθρωποι, λαμβάνοντας καθαρτικά, τα γλυκοκορτικοειδή ή το χάπι. Σε τέτοιες περιπτώσεις, τα τρόφιμα που περιέχουν μαγνήσιο πρέπει να είναι στο μενού. Εδώ είναι 10 από αυτά!\nJuhu! Όταν πρόκειται για την περιεκτικότητα σε μαγνήσιο, η μαύρη σοκολάτα είναι πολύ μπροστά! 100 g με 50 τοις εκατό περιεκτικότητα κακάου έχουν 195 mg μαγνησίου, η παραλλαγή με 70 τοις εκατό περιεκτικότητα σε κακάο ακόμη 230 mg. Υπεύθυνος για αυτό είναι το κακάο. Έτσι πίνει ήσυχα τώρα και, στη συνέχεια, ένα φλιτζάνι του και εμπλέκεται σε σοκολάτα με τα πολύ σκούρα ποικιλίες.\nΛαμβάνοντας υπόψη την περιεκτικότητα σε μαγνήσιο των σιτηρών, quinoa και αμάραντος είναι να χτυπήσει την κορυφή. Οι μικροί κόκκοι από την Νοτιοαφρικάνικη Andes περιέχουν εξαιρετικά υψηλή περιεκτικότητα σε μαγνήσιο: mg 100 g quinoa περίπου 275, 100 g Amaranth ακόμη 310 mg μαγνησίου.\nΦέρτε στο σιτάρι θαύμα! Τα 5 καλύτερα quinoa συνταγές για κάθε μέρα.\nΔεν υπάρχει τίποτα όπως το αλεύρι βρώμης, όταν πρόκειται για ένα υγιές ξεκίνημα της ημέρας. Το ίδιο ισχύει και για την περιεκτικότητα σε μαγνήσιο. 100 g νιφάδων βρώμης έχουν 130 mg μαγνησίου. Αν σας αρέσει, πασπαλισμένες ένα κομμάτι λινάρι ή πίτουρο σιταριού αυτό. Το μαγνήσιο είναι επίσης πολύ πλούσια.\nΑπό το κλασικό μέγα-τάση της Γιαγιάς: 4 δημιουργικές συνταγές για πρωινό πλιγούρι βρώμης.\nΟλικής Αλέσεως παξιμάδια\nΟλικής αλέσεως και τραγανό ψωμί δεν είναι κακό όσον αφορά την περιεκτικότητα σε μαγνήσιο. Unbeaten ηγέτες, ωστόσο, κράκερ ολικής αλέσεως (μπορεί να βρεθεί εδώ στο Amazon) με 180 mg μαγνησίου ανά 100 g μερίδα.\nΠοιος θέλει να πιέσει λίγο το ψωμί του περιεχομένου μαγνησίου, η οποία ηλιέλαιο αγοράζει ή ψωμί σπόροι κολοκύθας. Και οι δύο σπόροι είναι πολύ πλούσια σε μαγνήσιο και παρέχει τα επιπλέον μέταλλα που εξυπηρετούν.\nΕίναι καλύτερη γεύση και είναι επίσης πιο υγιείς από τους ομολόγους τους φωτεινό: ολόκληρα τα ζυμαρικά σίτου. 100 g περιέχουν 125 mg μαγνησίου. Για σύγκριση: Απλή λευκά ζυμαρικά έχει μόνο 40 mg μαγνησίου. Επιθέσεις το αγοράζουν δίπλα με το σύνολο σπαγγέτι σίτου. Θα δοκιμάσετε ένα καρυδιού λίγο και να πάνε ιδιαίτερα καλά με ντομάτα σάλτσες.\nΌσπρια είναι πλούσια σε πρωτεΐνες και μέταλλα - συμπεριλαμβανομένων μαγνησίου. 100 φασόλια g Νεφροί περιέχουν περισσότερο από 150 mg μαγνησίου. Λευκό φασόλια με 140 mg ελαφρώς λιγότερο. Ωστόσο, Leader είναι η g σόγιας με 220 mg μαγνησίου ανά 100ης Φακοί το φέρει, ωστόσο, εξακολουθεί έως 130 mg.\nTofu είναι κατασκευασμένο από σόγια και σόγια φασόλια είναι πλούσια σε μαγνήσιο. Δεδομένου ότι δεν είναι εκπληκτικό ότι tofu έχει πολλά να προσφέρει, μετά από όλα, έχουν g 100 100 mg μαγνησίου. Αυτό είναι σαφώς περιείχε περισσότερο από το κρέας και τα ψάρια, το μέσο όρο των 20 έως 30 mg μαγνησίου.\nΟι ξηροί καρποί είναι μικρές λίπος βόμβες. Είναι επίσης αρκετά πλούσια σε πρωτεΐνες και διάφορα μέταλλα όπως μαγνήσιο. Ειδικά η κάσιους. 100 g έχουν καλή 270 mg μαγνησίου! Αλλά Hazel και Σία δεν είναι ούτε κακό, όπως αυτές σπόρους και πυρήνες:\n100 g των ηλιόσπορων: 420 mg Μαγνήσιο\n100 g παπαρούνας σπόροι: 330 mg Μαγνήσιο\n100 g λιναρόσπορο: 325 mg μαγνησίου\n100 g σπόροι κολοκύθας: 285 mg Μαγνήσιο\n100 γρ κουκουνάρια: 235 mg Μαγνήσιο\n100 g φιστίκια: 160 mg Μαγνήσιο\n100 g φουντούκια: 155 mg Μαγνήσιο\nΣτις ΗΠΑ, το φυστικοβούτυρο μπορεί να βρεθεί σε κάθε τραπέζι πρωινού. Στη Γερμανία, η εξάπλωση του λίπους είναι όλη η οργή κατά τα τελευταία χρόνια. Από τη μια πλευρά, το φυστικοβούτυρο είναι μια πραγματική βόμβα θερμίδων. Από την άλλη πλευρά, αυτό απλά δοκιμάζει πάρα πολύ καλό και έχει μια υπερήφανη 180 mg μαγνησίου ανά 100 g. Δεν είναι κακό!\nΕιδικά υγιές είναι το φυστικοβούτυρο σε καθαρή μορφή τους. Αυτό σημαίνει ότι δεν υπάρχει ζάχαρη ή συντηρητικά. Ένα νόστιμο βούτυρο οργανική φυστικιών, το οποίο είναι κατασκευασμένο από 100% φιστίκια, μπορεί να βρεθεί εδώ στο Food Spring.\nΦρέσκα φρούτα δεν είναι ιδιαίτερα πλούσια σε μαγνήσιο. Η μόνη εξαίρεση είναι η φραγκοσυκιά g με 85 mg μαγνησίου ανά 100ης Σε αντίθεση με άλλα αποξηραμένα φρούτα χέρι. Που περιέχει 50 mg mg κατά μέσο όρο.\n100g ξηράνθηκε μπανάνα: 100 mg μαγνησίου (μπορεί να βρεθεί εδώ στο Amazon)\n100 αποξηραμένα σύκα g: 70 mg μαγνησίου\n100 γρ αποξηραμένα ημερομηνία: 50 mg μαγνησίου\n100g αποξηραμένα βερίκοκα: 50 mg μαγνησίου\nΝα κάνει νόστιμα φυστικοβούτυρο Ενέργειας ίδιοι μπαρ\nΠερισσότερες συμβουλές για υγιεινή διατροφή:\nΓια να πάρετε μια υγιή: Το Top 10 Βιταμίνη C πλούσια τρόφιμα\nΣούπερ βιταμίνη φολικό οξύ: Το Top 10 τροφές\nπου περιέχουν σίδηρο τρόφιμα: Οι Προμηθευτές Top 10 Σίδερο


Αναζητώντας τη χαμένη ησυχία | Vita.gr\nBody & Mind 15 Ιουλίου 2020 | 08:00 | Άννα Δάλλα\nΠοιος θα φανταζόταν τον 21ο αιώνα ότι το να βιώνουμε την απόλυτη ησυχία θα θεωρούνταν πολυτέλεια; Και επίσης, πόσο πλούσιος ή πόσο τυχερός θα πρέπει να είναι κάποιος ώστε να μπορεί να την απολαμβάνει;\n«Ας έχουμε την πολυτέλεια της ησυχίας» έγραφε η Τζέιν Οστεν στο βιβλίο της «Μάνσφιλντ Παρκ» περισσότερο από δύο αιώνες πριν και τα λόγια της σήμερα φαντάζουν πιο προφητικά από ποτέ. Οι άνθρωποι αναζητούμε την ησυχία, η οποία έχει αναχθεί σε πολυτέλεια. Αυτό οφείλεται τόσο στο γεγονός ότι ο κόσμος μας είναι φλύαρος και θορυβώδης και ότι η ησυχία είναι σπάνια και άρα ακριβή, όσο και στο ότι η έννοια της πολυτέλειας έχει αλλάξει πολύ τα τελευταία χρόνια. Η πολυτέλεια δεν μεταφράζεται μόνο σε υλικά αγαθά αλλά και σε εμπειρίες που έχουν να κάνουν με έναν τρόπο ζωής όσο πιο αυθεντικό γίνεται. Αλλωστε η έννοια της ησυχίας δεν έχει να κάνει μόνο με τον θόρυβο αυτόν καθαυτόν, αλλά με κάθε είδος ενόχλησης και διακοπής. Ίσως η ησυχία να είναι τόσο επιθυμητή ακριβώς επειδή είναι σχεδόν άπιαστη στις μέρες μας.\nΗ ησυχία στον αντίποδα της θορυβώδους ζωής μας\nΟ άνθρωπος είναι κοινωνικό ον και έχει αναμφισβήτητα ανάγκη από επαφή και επικοινωνία. Δεν είναι άλλωστε σπάνιο για πολλούς από εμάς να έχουμε μάθει να θεωρούμε ότι βιώνουμε κάτι το αρνητικό και να νιώθουμε ακόμα και στρεσαρισμένοι όταν είμαστε μόνοι μας, χωρίς κοινωνικές αλληλεπιδράσεις και θορύβους. Μάλιστα κάποιες φορές μπορεί και να επιδιώκουμε τον θόρυβο. Ας σκεφτούμε πόσες φορές έχουμε ανοίξει την τηλεόραση ή το ραδιόφωνο, χωρίς στην ουσία να παρακολουθούμε, με τη δικαιολογία «να ακούγεται κάτι, για παρέα…». Δεν λαμβάνουμε ίσως υπ’ όψιν μας ότι σε αυτόν τον συνεχή θόρυβο το μυαλό μας, οι αισθήσεις μας, ο οργανισμός μας δεν χαλαρώνουν και δεν ηρεμούν ποτέ.\nΕίμαστε ένας υπολογιστής που βρίσκεται συνέχεια, αν όχι σε πλήρη λειτουργία, στο stand by. Έτσι, αυτό που έχουμε πραγματικά ανάγκη – και το οποίο συνειδητοποιούμε τα τελευταία κυρίως χρόνια, που η ζωή μας έχει γίνει πολύβουη – είναι η ησυχία. Οταν μιλάμε βέβαια για ησυχία, δεν εννοούμε απαραιτήτως την ανυπαρξία οποιουδήποτε θορύβου, αλλά εκείνων των θορύβων που έχει κατασκευάσει ο άνθρωπος. Ο αντίποδας του θορύβου, η απόλυτη ανυπαρξία του δηλαδή, μπορεί ακόμα και να μας τρελάνει. Πειράματα που έχουν γίνει σε ανηχοϊκούς θαλάμους έχουν δείξει ότι η απόλυτη απουσία ήχου μπορεί να είναι το ίδιο ενοχλητική με τον θόρυβο.\nΗ ησυχία της φύσης όταν βρισκόμαστε μόνοι μας σε μια πεδιάδα ή σε ένα βουνό, όπου ακούγονται μόνο το θρόισμα των φύλλων, τα πουλιά, ο άνεμος και ίσως κάποια ζώα μακριά, είναι μια κατάσταση που μπορεί να μας κάνει να νιώσουμε την απόλυτη ηρεμία και ευτυχία. Είναι ουσιαστικά μια θεραπευτική και επουλωτική εμπειρία. Την τελευταία πενταετία, κυρίως, η ανάγκη να βρισκόμαστε σε πλήρη ησυχία τείνει να αναγνωρίζεται και να θεωρείται πλέον μια βασική ανάγκη, όπως το να κοιμόμαστε, να τρώμε ή να κάνουμε μπάνιο.\nΈτσι έχουν δημιουργηθεί θέρετρα ησυχίας σε διάφορα σημεία του κόσμου, συχνά συνδυάζοντας τις διακοπές με διαλογισμό και γιόγκα. Σε αυτά μπορούμε να περάσουμε λίγες μέρες, εβδομάδες ή και μήνες ακόμα ώστε να ικανοποιήσουμε αυτή τη βασική ανάγκη του οργανισμού μας. Ουσιαστικά στα θέρετρα αυτά οι θαμώνες βιώνουν και μια τεχνολογική αποτοξίνωση, αφού μόλις φτάσουν εκεί παραδίδουν το τηλέφωνό τους και όλα τα ηλεκτρονικά μέσα που έχουν μαζί τους, με στόχο να απαλλαγούν από κάθε εξωτερικό ερέθισμα και να αφεθούν στην ήσυχη αγκαλιά της φύσης.\nΗ πολυτέλεια της ησυχίας δεν μας προσφέρεται μόνο στις διακοπές, αλλά και στο ταξίδι μας προς τα εκεί. Οι άνθρωποι που έχουν οικονομική άνεση και ταξιδεύουν στη διακεκριμένη θέση αποφεύγουν τα πολύβουα αεροδρόμια και τις αίθουσες αναμονής με τις πολλαπλές ανακοινώσεις και περιμένουν σε ήσυχες, καλά προστατευμένες αίθουσες. Η πολυτέλεια της ησυχίας που αγοράζουν τα χρήματα επεκτείνεται και στον αέρα. Ειδικά σχεδιασμένα ακουστικά που κοστίζουν μερικές εκατοντάδες ευρώ – και απευθύνονταν αρχικά σε πιλότους και αστροναύτες – μπορούν να απομονώσουν τελείως τους εξωτερικούς θορύβους του αεροπλάνου για τους επιβάτες, εφόσον τα αγοράσουν, και να τους βοηθήσουν έτσι να φτάσουν στον προορισμό τους σαφώς πιο ξεκούραστοι.\nΑς μην ξεχνάμε όμως και τα «ήσυχα» βαγόνια στα τρένα. Από ό,τι φαίνεται, σύμφωνα με έρευνες, οι επιβάτες προτίθενται να πληρώσουν κάτι παραπάνω γι’ αυτή τη μικρή πολυτέλεια, και μάλιστα θα ήθελαν πολύ να συμβεί κάτι παρόμοιο και στα αεροπλάνα.\nΤο μέλλον διαγράφεται… σιωπηλό\nΟι μηχανικοί προσπαθούν να κατασκευάσουν σπίτια που κλείνουν απ’ έξω τους όλους τους θορύβους, εφοδιασμένα με διπλά τζάμια, πόρτες, ειδικά υλικά. Οι ηλεκτρικές συσκευές διαφημίζονται τονίζοντας ως εξέχον χαρακτηριστικό τους το γεγονός ότι είναι αθόρυβες. Οι αγοραστές αναζητούν το ψυγείο, την ηλεκτρική σκούπα, το air-condition που κάνουν τον λιγότερο θόρυβο.\nΦτιάχνονται κολλάρα που δεν θα αφήνουν τους σκύλους να γαβγίζουν τη νύχτα. Το αυτοκίνητο μέσα στο οποίο ο οδηγός και οι επιβάτες ακούνε τους λιγότερους δυνατούς εξωτερικούς θορύβους χαρακτηρίζεται ως πολυτελές ήδη από το 2104. Εταιρείες κατασκευάζουν δαχτυλίδια, μενταγιόν και ρολόγια που δονούνται όταν ο ιδιοκτήτης τους δέχεται ένα τηλεφώνημα, ώστε να τον απαλλάξουν από τον ενοχλητικό ήχο του κουδουνίσματος. Το 1/3 των Αμερικανών προτιμά να στέλνει μηνύματα από το να παίρνει τηλέφωνο και σιγά-σιγά η συνήθεια αυτή κατακτά όλο και περισσότερο και την Ευρώπη.\nΑυτά και άλλα που πιθανότατα δεν περνάνε καν από το μυαλό μας υπόσχονται να μας βοηθήσουν να ξαναβρούμε μια από τις πιο φυσικές «πολυτέλειες» που μπορεί να απολαύσει ο σύγχρονος άνθρωπος και η οποία δεν είναι άλλη από την ησυχία.


Σχολή χορού MyTango, Μαθήματα Τανγκό, ΜΑΘΗΜΑΤΑ ΤΑΝΓΚΟ, Μαθήματα tango | MyTango\nΚαινούργια τμήματα από 1η Σεπτεμβρίου\nΠράκτικα κάθε Παρασκευή στις 22:00 από 14 Σεπτεμβρίου\n20.00 -ΑΡΧΑΡΙΟΙ 20.30 – ΑΡΧΑΡΙΟΙ 20.00 -ΑΡΧΑΡΙΟΙ 21.00-ΑΡΧΑΡΙΟΙ κατόπιν συνεννόησης 21.00 – ΑΡΧΑΡΙΟΙ\n21.00 – ΜΕΣΑΙΟΙ 21.30 – ΜΕΣΑΙΟΙ 21.00 – ΜΕΣΑΙΟΙ 22.00 – ΠΡΑΚΤΙΚΑ\nΗ διαδρομή της μάθησης στο mytango ξεκινά πρώτα από την κατανόηση του σώματος, η οποία οδηγεί στην σωστή στάση και εν συνεχεία στην κίνηση. Στην πορεία θα δημιουργήσετε την δική σας μοναδική χορευτική εικόνα και αίσθηση, με την οποία θα εκφράζεστε αυτοσχεδιαστικά.\nΤα τμήματα αρχαρίων είναι ολιγομελή, η διάρκεια της διδακτικής περιόδου είναι 1 ώρα και διεξάγονται σε μηνιαίους κύκλους σεμιναρίων των 8 ωρών. Το κόστος παρακολούθησης είναι από 30 ευρώ τον μήνα. Λειτουργούν επίσης τμήματα για έμπειρους χορευτές. Η έκπτωση για ανέργους και φοιτητές είναι 30%.\nΗ διάρκεια του μαθήματος είναι 50 λεπτά και βοηθάει στην λύση προβλημάτων (ισορροπία, δομή, τεχνική, αισθητική), βελτιώνει την ποιότητα του χορού, ή/και επιταχύνει την διαδικασία της μάθησης. Το κόστος των μαθημάτων ξεκινάει από 25 ευρώ.\nΓια χορευτές με εμπειρία μεγαλύτερη των 5 ετών διοργανώνονται θεματικά σεμινάρια κάθε δύο μήνες. Η διάρκεια και το κόστος ποικίλουν ανάλογα την θεματολογία.


Εφημερίδα "ΘΡΑΚΗ": Γιορτάστηκαν στην Ξάνθη οι ημέρες ενόπλων δυνάμεων και εθνικής αντίστασης\nΓιορτάστηκαν στην Ξάνθη οι ημέρες ενόπλων δυνάμεων και εθνικής αντίστασης\nΤΙΜΗΘΗΚΕ Ο 90 ΧΡΟΝΟΣ ΙΕΡΟΛΟΧΙΤΗΣ ΧΑΡΙΤΩΝΑΣ ΚΑΛΑΪΤΖΙΔΗΣ\nΜε επισημότητα γιορτάστηκε στην Ξάνθη το Σάββατο η ημέρα των ενόπλων δυνάμεων και την Κυριακή η ημέρα της εθνικής αντίστασης.\nΟ εορτασμός της ημέρας των ενόπλων δυνάμεων περιελάμβανε δύο κεντρικές εκδηλώσεις. Η πρώτη ξεκίνησε στις 11.00 το πρωί στο στρατόπεδο «Αποστολίδη» (έδρα του Δ΄ Σώματος Στρατού) με τέλεση δοξολογίας στον Ιερό Ναό του Αγίου Γεωργίου, χοροστατούντος του Σεβασμιώτατου Μητροπολίτη Ξάνθης κ. Παντελεήμονος. Ακολούθησε η εκφώνηση του πανηγυρικού της ημέρας από τον Αντιστράτηγο ε.α. και επίτιμο διοικητή του Δ΄ ΣΣ κ. Νικόλαο Φωτιάδη, κατάθεση στεφάνων στο ηρώο του στρατοπέδου και δεξίωση που παρέθεσε ο διοικητής του Δ΄ ΣΣ κ. Σαμπάτης Ξιφαράς.\nΗ δεύτερη εκδήλωση έγινε στις 20.00 το βράδυ στο Δημοτικό Αμφιθέατρο Ξάνθης όπου δόθηκε συναυλία με την εικοσαμελή μπάντα στρατιωτικής μουσικής του Δ΄ ΣΣ και τη συμμετοχή της καλλιτέχνιδας κας Αμαλίας Δούκα. Ακολούθως, το Δ΄ ΣΣ τίμησε τον 90χρονο κ. Χαρίτωνα Καλαϊτζίδη, την τιμητική πλακέτα για λογαριασμό του οποίου –απουσίαζε για λόγους υγείας- παρέλαβε ο γιος του. Στην εκδήλωσε μίλησε ο διοικητής του Δ΄ ΣΣ, ενώ χαιρετισμό απηύθυναν ο νομάρχης και ο μητροπολίτης Ξάνθης. Συγχαρητήριο δελτίο τύπου για την εκδήλωση απέστειλε χθες η Ένωση Αποστράτων Αξιωματικών Στρατού.\nΟ ΗΡΩΑΣ Κ. ΚΑΛΑΪΤΖΙΔΗΣ – Η ΗΜΕΡΑ ΤΗΣ ΕΘΝΙΚΗΣ ΑΝΤΙΣΤΑΣΗΣ\nΟ τιμηθείς ιερολοχίτης κ. Χαρίτωνας Καλαϊτζίδης, συμμετείχε με ηρωικό τρόπο στον αγώνα κατά των κατακτητών, κινούμενος από την Αλεξανδρούπολη μέχρι τη Φλώρινα και από όλο το Αιγαίο μέχρι τη Σαχάρα! Για τις υπηρεσίες του τιμήθηκε με το μετάλλιο εξαίρετων πράξεων, το αργυρό μετάλλιο ανδρείας και τον πολεμικό σταυρό γ΄ τάξεως. Έχει τιμηθεί επίσης από τον δήμο Ξάνθης, έχει απεικονιστεί σε γραμματόσημο, ενώ υπάρχει φωτογραφία του στο Πολεμικό Μουσείο.\nΠροχθές Κυριακή τιμήθηκε και η ημέρα της εθνικής αντίστασης, η οποία έχει καθιερωθεί να εορτάζεται εις ανάμνηση της 25ης Νοεμβρίου 1942. Τότε, 150 άντρες του Άρη Βελουχιώτη (ΕΛΑΣ) και 60 του Ναπολέοντα Ζέρβα (ΕΔΕΣ) ανατίναξαν τη σιδηροδρομική γέφυρα στην περιοχή, ανακόπτοντας τον ανεφοδιασμό των κατακτητών και καταφέροντάς τους ένα καίριο αλλά και ύψιστης συμβολικής σημασίας πλήγμα.\nΣτις 11.00 το πρωί τελέστηκε δοξολογία στον Ιερό Ναό της Του Θεού Σοφίας, χοροστατούντος του Σεβασμιώτατου Μητροπολίτη Ξάνθης κ. Παντελεήμονος. Μετά το πέρας της δοξολογίας, η φιλόλογος καθηγήτρια του 4ου ΓεΛ Ξάνθης κα Παρασκευή Ευθυμίου μίλησε για την ημέρα, οι εκδηλώσεις για την οποία έκλεισαν με κατάθεση στεφάνων στο Ηρώο της Ξάνθης.